《舟泊太湖》
宋代·杨杰

区区朝市逐纷华，不信湖心有海槎。八十丈虹寒卧影，一千顷玉碧无瑕。

古今风月归诗客，多少莼鲈属酒家。安得扁舟如范蠡，烟波深处卜生涯。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。